પ્રાપ્ત માહિતી અનુસાર દાહોદ જિલ્લાના મોટી ખરેજમાં રહેતા સનુબહેન નનુભાઇ નિનામા, હકુબહેન મુકાભાઇ ભાભોર અને વિનુભાઇ માલાભાઇ ભાભોર 300 નંગ દારૂનાં ક્વાર્ટર લઇને પંચમહાલથી અમદાવાદ એસટી બસમાં આવ્યા હતા. કાગડાપીઠ પોલીસ પેટ્રોલિંગ કરતી હતી ત્યારે ત્રણેય લોકો પર શંકા જતાં તેમની અટકાયત કરીને પૂછપરછ કરી હતી અને તેમની પાસે રહેલા પોટલાને ખોલ્યું હતું. જેમાં 300 નંગ દારૂનાં ક્વાર્ટર મળી આવ્યાં હતાં. ત્રણેયની પૂછપરછ કરતાં અમદાવાદના બુટલેગરને દારૂની હોમ ડિલિવરી કરવા માટે આવ્યા હોવાની કબૂલાત કરી હતી.